Sidney shahri hayvonot bog‘ida yashovchi Gun laqabli fil regbi o‘ynashni o‘rgandi. U qo‘l o‘rniga o‘z xartumidan foydalanmoqda. Shunga qaramay, u epchillik bilan harakat qilmoqda. Internet tarmog‘ida ommalashgan video mualliflari fil regbisini barcha tafsilotlari bilan namoyish etish maqsadida ekshen-kameralardan foydalanishdi. Ulardan biri maxsus usul yordamida Gunga o‘rnatildi, boshqasi esa uni o‘rgatuvchi kishiga. Fil o‘zining sportcha muvaffaqiyatlarini mamnuniyat bilan namoyish etib berdi. Video yakunida esa Gun hayvonot bog‘i xodimlaridan birining bosh kiyimini uning boshiga kiydirib qo‘ydi.